b'\n_START_ARTICLE_\nFranc Gor\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nFranc Gor\xc5\xa1i\xc4\x8d sin Martina Gor\xc5\xa1i\xc4\x8da se je izdelovanja orgel u\xc4\x8dil pri ve\xc4\x8d mojstrih. Leta 1864 je pri\xc4\x8del izdelovati orgle v svoji delavnici v Ljubljani. Franc Gor\xc5\xa1i\xc4\x8d spada med najbolj\xc5\xa1e slovenske orglarske mojstre, ki so ga cenili tako doma kot v tujini. V 39 letih je postavil 66 orgel. Med njegova ve\xc4\x8dja dela sodijo orgle v Trnovem, pri fran\xc4\x8di\xc5\xa1kanih (po Josefu Mavracherju le pove\xc4\x8dane in modernizirane) in ur\xc5\xa1ulinkah v Ljubljani, pri fran\xc4\x8di\xc5\xa1kanih v Kamniku in v Novem mestu, v Vipavi, v Logu v Vipavski dolini, v Ribnici, Smledniku, v Dolini pri Trstu in Stari Loki. Ve\xc4\x8d starej\xc5\xa1ih orgel pa je obnovil in predelal.'